
	REFERAT DE APROBARE
La proiectul de hotărâre ce vizează aprobarea Regulamentului privind acordarea de scutiri la plată a impozitelor, datorate bugetului local al comunei Gohor, de către persoanele încadrate în grad de handicap, gradul I accentuat / grav

Subsemnatul Sîrghie Gelu, în calitate de primar al comunei Gohor, având în vedere prevederile art. XII pct. 49 din Legera nr. 239/2025 privind stabilirea unor măsuri de redresare și eficientizare a resurselor publice și pentru modificarea și completarea unor acte normative, modificată prin OUG nr. 78/2025, care prevede:
„(1) Consiliile locale/Consiliul General al Municipiului Bucureşti pot/poate hotărî să acorde scutirea sau reducerea de la plata impozitelor şi taxelor locale pe bază de analize cost - beneficiu, pentru o perioadă determinată de timp de cel mult 2 ani fiscali, în funcţie de anumite criterii predefinite prin hotărârea adoptată până la data de 31 decembrie 2025 pentru anul 2026. Odată cu adoptarea hotărârii pentru anul 2027 se efectuează evaluări intermediare din perspectiva atingerii scopului urmărit la momentul la care a fost luată decizia de acordare şi în funcţie de constatări se dispune prin hotărâre, după caz, menţinerea pentru anul 2027 sau stoparea acordării.
(2) Criteriile prevăzute la alin. (1) se stabilesc de către autoritatea deliberativă a administraţiei publice locale prin hotărâre a consiliului local/Consiliului General al Municipiului Bucureşti.
(3) Cuantumul total al scutirilor şi/sau reducerilor ce se acordă prin hotărâre a consiliului local/Consiliului General al Municipiului Bucureşti este de cel mult 5% din totalul veniturilor din impozitele şi taxele locale încasate până în ziua anterioară adoptării hotărârii din anul fiscal precedent celui în care se acordă scutirea.”
În temeiul celor prezentate mai sus și a analizei cost-beneficiu propun spre dezbatere și aprobare Consiliului local, Regulamentul privind acordarea de scutiri la plată a impozitelor și taxelor locale, datorate bugetului local al comunei Gohor, de către persoanele cu dizabilități gradul  I accentuat/ grav, prevăzute la art. 2 din Legea nr. 448/2006, privind protecția și promovarea drepturilor persoanelor cu handicap cu modificările și completările ulterioare conform Anexei la Proiectul de hotărâre.

Primar,
Gelu SÎRGHIE






